|  |  |  |  |
| --- | --- | --- | --- |
| **Møde den** | **Møde** | Klokkeslæt | Sted |
| d. 6. februar 2023 | Uddannelsesudvalgsmøde | 13.00-15.00 | Rektoratets mødelokale |

|  |  |
| --- | --- |
| **Faste deltagere** | Berit Eika (formand), Lise Wogensen Bach (Health), Finn Borchsenius (TECH), Niels Overgaard Lehmann (AR), Kristine Kilså (NAT), Morten Rask (BSS), Anna Bak Maigaard (AU Uddannelse), Anne Mette Mørcke (observatør, CED), Mark Arve (referent, Universitetsledelsens Stab). |
| **Gæster** | Pkt. 2 – Rikke Nielsen |

|  |  |
| --- | --- |
| **Nr.** | **Dagsordenspunkt** |
| **1** | **Godkendelse af dagsorden og referat (B)** |
|  | Udvalget godkendte referat fra mødet d. 10. januar samt referat til dagens udvalgsmøde. |
| **2** | **Status på internationaliseringsrammen og kortlægning af igangværende tiltag** **(D)** |
|  | Udvalget tog status på internationaliseringsrammen til efterretning og bakkede op om, at der arbejdes videre med forslagene til de prioriterede indsatser i sagsfremstillingen:   * Tiltrække og fastholde flere talentfulde internationale studerende til hele uddannelser på AU * Indgå i flere Erasmus Mundus-konsortier om europæiske fællesuddannelser * Sikre øget studenterudveksling, hvor det giver mening * Tilbyde flere engelsksprogede kurser på dansksprogede uddannelser * Vækste AU Summer University med fokus på diversitet i kursusudbud og studenterpopulation   Udvalget ser flere strukturelle barriere i realiseringen af målsætning 3 (etablering af dybe partnerskaber), særligt udbuddet af flere engelsksprogede kurser men bakkede forsat op om målsætningen. Indsatsen vedrørende AU Summer University drøftes på udvalgsmøde d. 6. marts.  Drøftelserne om databehov i vedrørende full degree-data udskydes og drøftes som selvstændigt punkt på et kommende udvalgsmøde, når hele udvalget har haft mulighed for at gennemgå datasættet fra AU Uddannelse.  Opfølgning:  AU Uddannelse udarbejder indstilling, hvor udvalget skal tage stilling til databehov samt hvorvidt eksisterende data opfylder dette behov. Indstillingen skal særligt adressere data vedrørende ledighed/beskæftigelse set i relation til den internationale dimensionering. |
| **3** | **Opfølgning på aktiviteter i UU-handleplanen for 2022 (B)** |
|  | Udvalget godkendte afrapporteringen på Uddannelsesudvalgets handleplan for 2022, der skal forelægges bestyrelsen til orientering ved BM-2. Efter ønske fra udvalget justeres afrapporteringen, så der ikke står anført en bemærkning til indsats vedrørende iværksættelse *af særlige tiltag, der kan styrke dimittendernes overgang til arbejdsmarkedet*. |
| **4** | **Halvårlig status på *Digitalt Kompetente* *Kandidater*** **(D)** |
|  | Udvalget tog status på projektet til efterretning, og der var enighed om, at projektet forløber planmæssigt. BE bemærkede, at de fire spor for projektet skal være identiske med dem, der er præsenteret i rammekontrakten med ministeriet. Desuden bemærkede hun, at rammebeskrivelsen af projektet udgør en god model for de rammepapirer, der bør foreligge for alle udvalgets strategiske indsatser i AU strategi 2025, så status og fremdrift kan følges.  Opfølgning:  Uddannelsesudvalget præsenteres for ny status d. 13. juni 2023. |
| **5** | **Anmodning om udsendelse af spørgeskema vedr. diversitetskompetencer og diskrimination (B)** |
|  | Udvalget godkendte, at spørgeskema vedr. diversitetskompetencer og diskrimination udsendes til studerende på kandidatuddannelserne i medicin og odontologi. Udvalget godkendte anmodningen med henvisning til, at resultaterne kan være værdifulde for AU og dermed kan være med til at styrke universitetets uddannelser. |
| **6** | **Samarbejde med Deakin University** **(D)** |
|  | Udvalget drøftede perspektiver i et fremtidigt partnerskab med Deakin University. Udvalgets medlemmer var enige om, at der fortsat er opbakning til at indgå i et partnerskab, herunder at internationalisering skal prioriteres selvom der er tale om en ressourcetung opgave såvel administrativt som økonomisk. RN understregede at der stadig eksisterer en postcovid afmatning på udvekslingsområdet.  Opfølgning:  Det skal undersøges, hvilke udvekslingsmuligheder der er for AU´s ingeniørstuderende og life science-studerende. Særligt er der behov for at finde måder, hvorpå AU kan øge attraktiviteten for internationale studerendes, herunder udbyde flere engelsksprogede kurser. Derudover skal det undersøges, hvilke muligheder der er for udveksling for undervisere til Deakin University med henblik på sparring om pædagogisk-didaktiske komptencer.  Internationalt Center varetager sekretariatsfunktion på opgaven. |
| **7** | **Kommende møder (O)** |
|  | BE orienterede om dagsorden for de kommende møder i Uddannelsesudvalget. |
| **8** | **Eventuelt (O)** |
|  | BE orienterede udvalget om, at der laves et matching arrangement med virksomheder i Ringkøbing Skjern Kommune (RSK) i regi af projektet med uddannelseskollegier. Den 8.marts har studerende mulighed for at deltage i en dagstur til RSK. Det er vigtigt, at prodekanerne støtter rekrutteringen til busturen. Program, kampagnemateriale, hjemmeside mm videreformidles til fakulteterne, så snart materialet foreligger.  BE orienterede om kommende proces for akkreditering. Der er frist for indsendelse af ansøgning d. 15. september 2023, og der vil være panelbesøg i henholdsvis november 2023 og marts 2024.  BE orienterede om, at der har været et opfølgningsmøde med beskæftigelsesforvaltningen i Aarhus Kommune, Akademikernes A Kasse og repræsentanter for AU. I forlængelse af mødet arbejdes der videre med tre indsatsområder, der taler ind i UUs ledighedsindsatser: 1) beskæftigelse af internationale dimittender, 2) støtte til dimittender, der har modtaget støtte i SPS-regi og 3) initiativer rettet mod den meget tidlige ledighedsperiode umiddelbart efter dimission. AU stiller med henholdsvis Rikke Nielsen, Jens Bundgaard og Katrine Solvang som AU ressourcepersoner.  AMM orienterede om, at CED holder gå-hjem-møde om AI teknologier i undervisning og eksaminer. AMM delte i øvrigt sine overvejelser om at UU kunne nedsætte en tværgående arbejdsgruppen, der skal behandlet emnet.  Opfølgning:  CED fastsætter snarest en dato for et gå-hjem-møde og vender tilbage med forslag til kommissorium og sammensætning af en arbejdsgruppe. |